স্টিভেন ফ্রাই
স্টিভেন ফ্রাই হলেন একজন ইংরেজ অভিনেতা, কৌতুকাভিনেতা, লেখক, উপস্থাপক, ও সমাজকর্মী। তিনি ও হিউ লরি যৌথভাবে ফ্রাই ও লরি যুগল হিসেবে আ বিট অব ফ্রাই অ্যান্ড লরি এবং জিভেস অ্যান্ড উস্টার অনুষ্ঠান পরিবেশনা করেন। ফ্রাই ওয়াইল্ড চলচ্চিত্রে অভিনয় করে একটি গোল্ডেন গ্লোব পুরস্কারের মনোনয়ন লাভ করেন। এছাড়া তার অন্যান্য উল্লেখযোগ্য ভূমিকা হল বিবিসি টেলিভিশনের ধারাবাহিক ব্ল্যাকেডার-এ মেলচেট, কিংডম ধারাবাহিক, বোনস ধারাবাহিকে ডক্টর গর্ডন ওয়াইট এবং ভি ফর ভেন্ডেট্টা চলচ্চিত্রে গর্ডন ডিয়েট্রিচ। তিনি কয়েকটি প্রামাণ্যচিত্র ধারাবাহিক রচনা ও উপস্থাপন করেছেন, তন্মধ্যে রয়েছে এমি পুরস্কার বিজয়ী স্টিভেন ফ্রাই দ্য সিক্রেট লাইফ অব দ্য ম্যানিক ডিপ্রেসিভ এবং ভ্রমণ ধারাবাহিক স্টিভেন ফ্রাই ইন আমেরিকা। তিনি ২০০৩ থেকে ২০১৬ সাল পর্যন্ত বিবিসি টেলিভিশনের কুইজ শো কিউআই-এর সঞ্চালক ছিলেন।